RCL ธุรกิจเดินหน้าสดใส Q4 รับไฮซีซั่น แนะซื้อ เป้าหมาย 11.20 บ.
RCL ธุรกิจเดินหน้าสดใส Q4 รับไฮซีซั่น แนะซื้อ เป้าหมาย 11.20 บ.
14 พ.ย. 2560

บล.ฟิลลิป (ประเทศไทย) ระบุในบทวิเคราะห์วันนี้ (14 พ.ย.) ว่า บริษัท อาร์ ซี แอล จำกัด (มหาชน) หรือ RCL ไตรมาส 3/60 พลิกเป็นกำไรต่อเนื่องเป็นไตรมาสที่ 2 ที่ 242 ล้านบาท จากรายได้เพิ่มขึ้น แต่ต้นทุนลดลง:รายได้ในไตรมาส3/60 +15.7%เทียบช่วงเดียวกันของปีก่อนที่ 2,930 ล้านบาท จากการเติบโตของเศรษฐกิจในภูมิภาคเอเชีย จึงส่งผลให้ปริมาณขนส่ง +5.5%เป็น 484,571 Teus และรายได้/Teu+14.5%เป็น 181 ดอลลาร์ ต้นทุนลดลง -11%
แม้ราคาน้ำมันจะเพิ่มขึ้น 25.5%แต่การบริหารจัดการต้นทุนอื่นอย่างเข้มงวด ทำให้ต้นทุน/Teu-11.5%เป็น 151 ดอลลาร์ รวมถึงยังควบคุม SG&amp;Aได้ดี -6.5%แม้จะมีกำไรจากอัตราแลกเปลี่ยนลดลง -77.2%แต่ก็ยังมีกำไรที่ 242 ล้านบาท พลิกจาก 3Q59 ที่ขาดทุน 455 ล้านบาท
ไตรมาส 4/60 ยังมีทิศทางที่ดีทั้งจาก high seasonและดัชนีค่าระวางเรือคอนเทนเนอร์ (SCFI)เริ่มฟื้นตัว:โดยปกติไตรมาส 4/60 จะเป็น high season ก่อนหยุดในช่วงปลายปี ในขณะที่เศรษฐกิจในภูมิภาคยังขยายตัว และการแข่งขันที่ลดลงจากผู้เล่นรายใหญ่ลดจำนวนลงจากการควบรวมกิจการ ทำให้ค่าระวางเรือมีเสถียรภาพมากขึ้น อีกทั้งดัชนีค่าระวางเรือคอนเทนเนอร์ SCFIเริ่มฟื้นตัวจากไตรมาส 3/60 คาดจะหนุนเป็นทั้งปริมาณการขนส่งและค่าระวางเรือของ RCL ให้ดีขึ้น เทียบช่วงเดียวกันของปีก่อน
ราคาพื้นฐานปี 2561 อยู่ที่ 11.20 บาทปรับคำแนะนำเป็น “ซื้อ”: แม้อุตสาหกรรมขนส่งค่อนข้างผันผวน แต่ก็อยู่ในช่วงuptrendหนุนให้ผลประกอบการของ RCL ดีขึ้น ปรับคาดการณ์ในปี 2560 เป็นกำไร 436 ล้านบาท หลังพื้นตัวได้แข็งแกร่ง 2 ไตรมาสติดกัน และคาดปี 2561 จะมีกำไรที่ 603 ล้านบาท โดยยังมองทั้งปริมาณและค่าระวางยังฟื้นตัวต่อเนื่อง ปรับการอิง P/Bเป็นค่าเฉลี่ยสูงสุด 3 ปีที่ 0.9 เท่า ราคาพื้นฐานปี 2561 อยู่ที่ 11 บาท ปรับคำแนะนำจาก “ถือ” เป็น “ซื้อ”